cyanic-selkie/wikianc huggingface dataset:
นักบุญจอมเฉื่อย & บาทหลวงผู้เอาใจใส่
มังงะ
มังงะที่เขียนเนื้อเรื่องและวาดภาพโดยฮาซาโนะ คาซึทาเกะ นักบุญจอมเฉื่อย & บาทหลวงผู้เอาใจใส่ เริ่มตีพิมพ์ในนิตยสารออนไลน์ Shōnen Magazine R ของโคดันชะ เมื่อวันที่ 20 เมษายน พ.ศ. 2560 ต่อมาถูกย้ายไปยังเว็บไซต์ Monthly Maga Kichi หลังจากการยุติการตีพิมพ์ของ Shōnen Magazine R และในเดือนพฤษภาคม พ.ศ. 2566 มีการรวบรวมไว้เป็นเล่ม (ทังโกบง) ถึงเล่มที่ 12
อนิเมะ
ซีรีส์อนิเมะโทรทัศน์ได้รับการดัดแปลงและประกาศเมื่อเดือนมิถุนายน พ.ศ. 2565 ที่สร้างโดยสตูดิโอโดงาโกโบ กำกับซีรีส์อนิเมะโดย Sumie Noro เขียนบทโดย Yuka Yamada ออกแบบตัวละครโดย Hiromi Nakagawa และเพลงประกอบโดย Moe Hyūga เดิมแล้วซีรีส์อนิเมะมีกำหนดการฉายในเดือนเมษายน พ.ศ. 2566 แต่ต้องเลื่อนฉายเนื่องจากการแพร่ระบาดของโควิด-19 ที่ส่งผลกระทบต่อการผลิต ปัจจุบันมีกำหนดฉายในวันที่ 13 กรกฎาคม 2023 ทาง Tokyo MX และเครือข่ายอื่นๆ มีเพลงเปิดคือ "Koi Sekai" (コイセカイ, "Love World") โดยคลาริส ในขณะที่เพลงปิดคือ "Toko Siesta" (トコシエスタ) โดย Sasanomaly ครันชี่โรลได้รับลิขสิทธิ์ซีรีส์นี้ อนิพลัส เอเชียได้ลิขสิทธิ์ซีรีส์นี้ในเอเชียตะวันออกเฉียงใต้
วัดเลียบราษฎร์บำรุง
วัดเลียบราษฎร์บำรุง เป็นวัดราษฎร์สังกัดคณะสงฆ์มหานิกาย ตั้งอยู่ในแขวงวงศ์สว่าง เขตบางซื่อ กรุงเทพมหานคร มีที่ดินตั้งวัดเนื้อที่ 8 ไร่
วัดเลียบราษฎร์บำรุงสร้างขึ้นประมาณ พ.ศ. 2310 ในสมัยอยุธยาตอนปลาย ไม่ทราบนามและประวัติผู้สร้าง เข้าใจว่าราษฎรแถวนั้นน่าจะช่วยกันสร้าง เดิมคงมีนามว่า วัดเลียบ ครั้นต่อมามีเจ้าฟ้าเจ้าแผ่นดินหรือผู้มียศถาบรรดาศักดิ์ได้มาช่วยอุปถัมน์บำรุงวัดบ้างตามสมควร จึงได้นามว่า วัดเลียบราชสัทธาราม กาลเวลาผ่านไปเสนาสนะต่าง ๆ ได้ชำรุดทรุดโทรม ราษฎรทั่วไปจึงพร้อมใจกันบูรณปฏิสังขรณ์วัดให้เจริญรุ่งเรือง จึงได้นามว่า "วัดเลียบราษฎร์บำรุง" วัดนี้ได้รับพระราชทานวิสุงคามสีมาวันที่ 30 ธันวาคม พ.ศ. 2518 ประกอบพิธีผูกพัทธสีมาในวันที่ 9 มีนาคม พ.ศ. 2519 บริเวณวัดยังเป็นที่ตั้งของโรงเรียนประถมศึกษา ในที่ดิน 2 ไร่
อุโบสถทรงจัตุรมุขมีกำแพงแก้วโดยรอบมีซุ้มเสมาทรงจตุรมุข 8 ซุ้ม ซึ่งภายในมีพระประธานองค์ใหญ่ มีพระมหากัจจายนะ นอกจากนี้ยังมีพระพุทธรูปปางสมาธิ 2 องค์ และพระปัญจวัคคีย์ 5 พระองค์ อีกสถานที่สำคัญของวัด คือ อาคารธมมรโส สถานที่เกจิอาจารย์หลวงพ่อสร้อย ธมมรโส ซึ่งมรณะภาพไปเมื่อ พ.ศ. 2542 นอนสงบในโลงแก้วโดยสรีระร่างกายของท่านไม่เน่าเปื่อย ยังมีรูปปั้นหลวงปู่สรวง
วัดมงคลนิมิตร (จังหวัดสมุทรปราการ)
วัดมงคลนิมิตร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเสาธง อำเภอบางเสาธง จังหวัดสมุทรปราการ มีเนื้อที่ 23 ไร่ 1 งาน 52 ตารางวา ที่ธรณีสงฆ์ จำนวน 1 แปลง รวม 300 ไร่
วัดมงคลนิมิตรเดิมชาวบ้านเรียก วัดคลองพ่อเฒ่า ระบุปีที่สร้างวัดคือเมื่อ พ.ศ. 2478 โดยประมาณ พ.ศ. 2475 มีพระธุดงค์รูปหนึ่งชื่อ หลวงพ่อเถว ได้มาปักกลดในที่ดินของโยมมหาชื้นและโยมเฮี๊ยะที่บริเวณนี้ ชาวบ้านและเจ้าของที่จึงได้ช่วยกันสร้างกุฏิให้ท่านหนึ่งหลังพร้อมทั้งนำอาหารมาถวายทุกวันมิได้ขาด ท่านจำพรรษาอยู่ได้ประมาณ 2 ปีเศษ ก็ได้อำลาญาติโยม เพื่อเดินธุดงค์ต่อไป ต่อมาไม่นานมีพระภิกษุอีกรูปชื่อ พระอาจารย์แก้วได้เดินธุดงค์มาจำพรรษาทีสำนักสงฆ์แห่งนี้อีกประมาณ 2 ปีแล้วท่านก็ลาสิกขาไป หลังจากนั้นโยมมหาชื้นจึงได้ไปนิมนต์ พระอาจารย์เฉลา มาเป็นเจ้าสำนักสงฆ์ ชาวบ้านได้ช่วยกันสร้างกุฏิขึ้นมาอีก 5 หลัง และศาลาการเปรียญ 1 หลัง ต่อมาพระอาจารย์เฉลาได้ลาญาติโยมเพื่อเดินธุดงค์ต่อไป ดังนั้นทางสำนักสงฆ์จึงได้ขาดเจ้าสำนักลง ชาวบ้านจึงนิมนต์พระภิกษุสือ สุขทายโก และโยมมหาชื้นกับโยมเฮี๊ยะ ได้มีจิตศรัทธาบริจาคที่ถวายในปี พ.ศ. 2480 ต่อมาวัดได้รับพระราชทานวิสุงคามสีมาเมื่อวันที่ 29 กรกฎาคม พ.ศ. 2484
อุโบสถของวัดสร้างเมื่อ พ.ศ. 2493 โดยการบริจาคทรัพย์ของโยมมหาชื้นและเฮี๊ยะ มงคล ร่วมกับชาวบ้านผู้มีจิตศรัทธา
จอฟฟรี่ย์ พรหมมายนต์
ธีรยุทธ จอฟฟรี่ย์ พรหมมายนต์ (25 ตุลาคม พ.ศ. 2514 — ) เป็นอดีตนักฟุตบอลอาชีพไทยเชื้อสายดัตช์ ตำแหน่งกองหลัง
โดย จอฟฟรี่ย์ พรหมมายนต์ เป็นผู้เล่นชาวไทยคนแรกที่ได้เล่นในเอเรอดีวีซีและยูฟ่าแชมเปียนส์ลีก
ประวัติ
ธีรยุทธ เกิดเมื่อวันที่ 25 ตุลาคม พ.ศ. 2514 ที่เมืองอุดรธานี ในจังหวัดอุดรธานีของประเทศไทย มีบิดาเป็นชาวอเมริกัน มารดาเป็นชาวไทย โดยพ่อของเขาถูกเรียกตัวไปสหรัฐอเมริกาก่อนวันเกิดปีแรกของธีรยุทธ ต่อมาธีรยุทธย้ายตามคุณแม่ไปโตที่เนเธอร์แลนด์เมื่อเขาอายุ 8 ขวบ
รัฐประหารในอิหร่าน พ.ศ. 2496
ปฏิบทของเหตุการณ์
ในปีค.ศ. 1951 เป็นช่วงเวลาที่ประชาชนอิหร่านกำลังตื่นตัวเรื่องชาตินิยม ในพฤษภาคมปีเดียวกันนั้นเอง ดร.มุฮัมหมัด มูซัดเดก ผู้นำคนหนึ่งในขบวนการชาตินิยมอิหร่านได้รับแต่งตั้งให้เป็นนายกรัฐมนตรี หลังจากนั้นนายมูซัดเดกได้ดำเนินการยึดบริษัทน้ำมันแองโกล-อิหร่านออยล์ซึ่งเป็นของอังกฤษเป็นของรัฐ ทำให้ต่างชาติมีมาตรการตอบโต้บอยคอตน้ำมันอิหร่าน ในวันที่ 22 ตุลาคมปีเดียวกัน รัฐบาลอิหร่านได้ประกาศตัดสัมพันธ์ทางการทูตกับอังกฤษ ขณะเดียวกันสถานการณ์ทางเศรษฐกิจเริ่มปั่นป่วน และเสื่อมลงอย่างรวดเร็ว และเกิดความวุ่นวายมากขึ้น
การรัฐประหาร
เดือนสิงหาคม ค.ศ. 1953 ชาห์และราชินีได้เสด็จออกนอกประเทศ 3 วันหลังจากนั้นนายพลซาเฮดีประกาศตนเป็นนายกรัฐมนตรี และเข้าควบคุมอำนาจมูซัดเดก และคณะรัฐบาลของเขาถูกจับกุม ชาห์เสด็จกลับอิหร่านและทำการแต่งตั้งรัฐบาลใหม่ที่มีนโยบายนิยมตะวันตก อิหร่านได้ทำการเปิดสัมพันธไมตรีกับการทูตกับอังกฤษใหม่อีกครั้ง และมีการเจรจาตกลงกับบริษัทน้ำมันอังกฤษและสหรัฐอเมริกา และนับตั้งแต่ปี ค.ศ. 1955 เป็นต้นมา พระเจ้าชาห์ได้เริ่มมีบทบาทในการบริหารประเทศมากขึ้น และพาประเทศเข้าสู่ระบอบการปกครองแบบสมบูรณาญาสิทธิราชย์
การปฏิวัติขาว
ในปีค.ศ. 1963 ชาห์ได้เริ่มโครงการสำคัญหลายอย่างเพื่อพัฒนาอิหร่านให้ก้าวหน้า อาทิเช่น การปฏิรูปที่ดิน ปฏิรูปการเลือกตั้ง การให้สิทธิแก่สตรี การตั้งหน่วยการศึกษา การจัดตั้งหน่วยอนามัย การพัฒนาการเกษตร การโอนป่าเป็นของรัฐเป็นต้น ซึ่งรัฐบาลอิหร่านเรียกโครงการเหล่านี้ว่า "การปฏิวัติขาว" เพราะเป็นการปฏิวัติที่ไม่เสียเลือดเนื้อ ซึ่งนโยบายนี้เป็นนโยบายที่ได้รับแนวคิดมาจากรัฐบาลอเมริกายุคจอห์น เอฟ. เคนเนดี ซึ่งต้องการให้รัฐบาลอิหร่านมีฐานอำนาจที่กว้างขึ้น มีประสิทธิภาพและได้รับความนิยมมากขึ้น และมีคอรัปชั่นน้อยกว่ายุคปี 1950 ที่ผ่านมา  นโยบายนี้ใช้วิธีสร้างประชานิยมโดยการปฏิรูปที่ดินเป็นหลัก โดยให้ ดร.ฮัสซัน อาร์ซันจานี (Dr. Hassan Arsanjani) และรัฐมนตรีกระทรวงเกษตรเป็นผู้เริ่มต้น แต่พอทำไปแล้ว ทั้งสองคนได้รับความนิยมสูงมาก ชาห์จึงทรงปลด ดร. อาร์ซานจานิ ออกจากตำแหน่ง และทรงถือเป็นพระราชกรณียกิจของพระองค์เอง ชาห์ได้ทรงปรับโครงการปฏิรูปที่ดินที่ริเริ่มโดย ดร. อาร์ซานจานิ ใหม่โดยมีเป้าหมายเพื่อสร้างประชานิยมในพระองค์เองรวมทั้งรัฐบาลของพระองค์ การปรับใหม่นี้มีโครงการที่เสนอรวม 6 โปรแกรมด้วยกัน ซึ่งเรียกว่าการปฏิวัติขาว ได้แก่
การทำประชาพิจารณ์เพื่อขอความเห็นชอบในโครงการ 6 ข้อนี้ ได้รับการบอยคอตจากกลุ่มแนวร่วมแห่งชาติ (National Front) เพราะต้องการให้การตัดสินใจในแผนการดังกล่าวซึ่งส่งผลกระทบสูงต่อชาติ ให้เป็นการลงมติในสภาผู้แทนราษฎรที่ได้รับการเลือกตั้งมาอย่างเสรี ความขัดแย้งเรื่องนี้รุนแรงเพิ่มขึ้น จนกระทั่งเมื่อวันที่ 5 มิถุนายน ค.ศ. 1963 หลังปราศรัยโจมตีรัฐบาล ท่านโคมัยนีก็ถูกจับไปขังคุกที่กรุงเตหะราน ผลของการจับโคมัยนีทำให้ประชาชนโกรธแค้นมาก  และพากันออกมาเดินขบวนเต็มไปหมดในถนนทุกสาย เหตุการณ์ต่อสู้เพื่อเรียกร้องให้ปล่อยอายะตุลลอฮ์โคมัยนี ลุกลามรุนแรงถึงขั้นนองเลือด จนกลายเป็นจุดหักมุมของประวัติศาสตร์อิหร่านที่สำคัญและเป็นรู้จักกันไปทั่วโลกว่า “เหตุการณ์ลุกฮือ 15 กอร์ดัด 1342" (15 Khordad 1342 uprising) ซึ่งเป็นวันเดือนปีอิสลาม หนังสือพิมพ์ต่างประเทศบางฉบับลงข่าวว่า ทหารของชาห์ สาดกระสุนเข้าสังหารผู้ประท้วงคราวนั้น ทำให้คนเสียชีวิตถึง 15,000 คน แรงกดดันจากประชาชนทำให้โคมัยนีได้รับการปล่อยตัว แต่ท่านก็ยังไม่ยอมเลิกต่อต้านนโยบายของชาห์ จนทำให้ถูกทหารจับตัวอีกครั้ง รัฐบาลตัดสินใจเนรเทศโคมัยนีออกนอกประเทศในวันที่ 4 พฤศจิกายน ค.ศ. 1964 โดยให้ไปอยู่ตุรกี และต่อมาย้ายไปอยู่เมืองนาจาฟในอิรัก รวมเป็นเวลาถึง 13 ปี โดยหวังว่าจะทำให้ความนิยมในตัวโคมัยนีจางหายไป
การประท้วงต่อต้านชาห์
แต่การถูกเนรเทศไปอยู่อิรักครั้งนี้ แต่ก็ไม่ทำให้ประชาชนลืมบุรุษที่มีนามว่า อยาตุลเลาะห์ โคมัยนีได้เลย เขายังติดต่อกับนักศึกษาประชาชนอยู่ตลอด และมีการให้ความคิดเห็นต่อต้านการทำงานของรัฐบาลอยู่บ่อยครั้ง การเมืองในอิหร่านเองก็ยังไม่นิ่ง นักศึกษาประชาชนยังชุมนุมระลึกถึงเหตุการณ์  15 กอร์ดัด 1342 ทุกปี จนในวันที่ 7 มกราคม ค.ศ. 1978 หนังสือพิมพ์อิตติลาอัต (Ittila’at) ซึ่งเป็นหนังสือพิมพ์กระบอกเสียงของรัฐบาล ประณามโคมัยนีว่า เป็นผู้ทรยศต่อชาติ เรื่องนี้ทำให้วันต่อมานักศึกษาและประชาชนในเมืองกุม (Qom) ซึ่งเป็นเมืองที่โคมัยนีเคยอาศัยอยู่ตั้งแต่เด็ก ได้ออกมาประท้วงรัฐบาลอย่างรุนแรง การปราบปรามการประท้วงนี้ทำให้สูญเสียชีวิตมากมายอีกครั้ง  กลายเป็นแรงกระตุ้นให้มีการเคลื่อนไหวเพื่อการปฏิวัติอย่างต่อเนื่องตลอดปี โดยมีเป้าหมายเพื่อขับไล่ชาห์และราชวงศ์ปาห์ลาวีออกจากราชบัลลังก์ และให้สถาปนารัฐบาลอิสลามขึ้นแทน
ด้วยเหตุที่ประชาชนต่อต้านนโนบายของพระองค์ ชาห์จึงตั้งตำรวจลับ "ซาวัค" โดยทำหน้าที่คล้ายตำรวจเกสตาโปของเยอรมนี คอยแทรกซึมในวงการต่าง ๆ เพื่อจับกุมฝ่ายตรงข้ามของพระองค์ โดยเฉพาะในกลุ่มนักเรียนนักศึกษา อาจารย์ นักการเมือง นักหนังสือพิมพ์ ซาวัคขึ้นชื่อในการจับกุม และทรมานอย่างทารุณ เป็นที่หวาดกลัวของประชาชน แต่ก็ไม่อาจปิดกั้นการเดินขบวนประท้วงที่เกิดในเวลาต่อมาได้
การปฏิวัติอิสลาม
ความไม่พอใจของประชาชนเริ่มถึงจุดระเบิดเมื่อวันที่ 19 สิงหาคม ค.ศ. 1978 ซึ่งตรงกับเดือนรอมฎอน ได้เกิดเหตุไฟไหม้รุนแรงในโรงภาพยนตร์ที่เมืองอะบาดาน มีผู้เสียชีวิต 387 คน รัฐบาลได้ออกข่าวว่าพวกศาสนานิยมหัวรุนแรงเป็นผู้อยู่เบื้องหลัง ทว่าเมื่อตำรวจไม่สามารถหาผู้กระทำผิดได้ก็ทำให้ประชาชนเคียดแค้นรัฐบาล และเกิดการประท้วงตามเมืองต่าง ๆ ส่วนคู่ปรับของชาห์คืออยาตุลเลาะห์ โคมัยนี แม้จะถูกเนรเทศไปยังประเทศอิรัก 12 ปี และภายหลังถูกรัฐบาลอิรักขอร้องให้ออกไปนอกประเทศ โคมัยนีจึงได้อพยพไปอยู่ฝรั่งเศส แต่โคมัยนีก็ใช้การอัดเสียงใส่เทปคาสเซตได้ทำการอัดซ้ำและทำการเผยแพร่แก่นักศึกษาประชาชน และลุกลามถึงนักศึกษาอิหร่านในต่างประเทศด้วย
หลังโศกนาฏกรรมที่เมืองอะบาดาน ประชาชนในเตหะรานได้รวมกันประท้วงชาห์ เผาธงชาติ ถือป้ายข้อความ "แยงกี้ โกโฮม" "ชาห์ต้องลาออก" และ "โคมัยนีต้องปกครองอิหร่าน" มีสตรีแต่งกายด้วยชุดดำสวมคลุมศีรษะจำนวนมาเข้าร่วมขบวนด้วย ขบวนได้ปะทะกับทหาร ทำให้มีผู้เสียชีวิต และบาดเจ็บหลายคน หลังจากเหตุการณ์นี้ ก็เกิดเหตุการณ์ประท้วงระลอกแล้วระลอกเล่าตามหัวเมืองอื่น กรรมกรนับแสนคนนัดหยุดงาน พนักงานรัฐวิสาหกิจ บรรดาครู อาจารย์ นักเรียน นักศึกษา ต่างเข้าร่วมกันประท้วง โคมัยนีเองแม้จะอยู่ต่างประเทศ แต่ก็ได้เรียกร้องให้มุสลิมทั่วโลกหันมาสนใจการต่อสู้ของประชาชนชาวอิหร่าน โดยได้กล่าวในระหว่างฤดูกาลประกอบพิธีฮัจญ์ มีใจความตอนหนึ่งว่า
การประท้วงครั้งใหญ่ที่สุดเกิดขึ้นเมื่อวันที่ 10 ธันวาคม ค.ศ. 1978 ซึ่งเป็นวันรำลึกถึงการเสียชีวิตของอิหม่ามฮุเซน วันนั้นประชาชนนับล้านได้ออกมาชุมนุมกันบนท้องถนนและที่สาธารณะ มีการชูรูปโคมัยนี มีการตะโกนด่าทออเมริกา และเรียกร้องรัฐอิสลาม
การประท้วงใหญ่เกิดขึ้นอีกที่เมืองมาชาดมีการลุกฮือเผาบ้านของชาวอเมริกัน ตลอดจนกิจการต่าง ๆ ของชาวตะวันตก ทหารได้สกัดกั้นและทำให้มีผู้บาดเจ็บล้มตายนับร้อย เหตุการณ์ลุกลามใหญ่โตจนรัฐบาลอเมริกา และยุโรปสั่งให้คนของตนออกจากอิหร่าน ความตึงเครียดที่กดดันทำให้ชาห์ทำตามคำแนะนำของอเมริกา โดยการเสด็จออกนอกประเทศพร้อมครอบครัว เมื่อวันที่ 13 มกราคม ค.ศ. 1979 โดยที่รัฐบาลของนายชาห์ปูร์ บัคเตียร์ ได้ออกประกาศว่า พระองค์มิได้สละบัลลังก์แต่อย่างใด และแล้วในวันที่ 1 กุมภาพันธ์ โคมัยนีพร้อมผู้ช่วยราว 500 คน และนักหนังสือพิมพ์อีก 150 คน ได้โดยสารเครื่องบินโบอิ้ง 747 ของสายการบินฝรั่งเศสกลับสู่อิหร่าน โดยมีประชาชนต้อนรับอย่างเนืองแน่น แม้ระยะแรกกองทัพบกประกาศว่าพร้อมหลั่งเลือดเพื่อค้ำบัลลังก์ชาห์ หรือหนุนรัฐบาลนายบัคเตียร์ ภายหลังกองทัพบกได้วางตัวเป็นกลาง ประชาชนฝ่ายโคมัยนีจึงได้เข้าควบคุมเตหะรานไว้ได้โดยบุกยึดที่ทำการรัฐบาล กระทรวงทบวงกรม ตึกรัฐสภา และสถานีตำรวจไว้ได้หมด
ต่อมารัฐบาลที่ได้รับการแต่งตั้งจากโคมัยนีก็เข้ารับหน้าที่ควบคุมสถานการณ์ภายในประเทศ และนำอิหร่านเข้าสู่การปกครองของรัฐอิสลามตั้งแต่นั้นเป็นต้นมา โดยมีผู้นำสูงสุดคือ อิหม่ามโคมัยนี เรียกว่า ฟากิฮ์ หรือ รอฮ์บัรร์ ถือเป็นผู้นำสูงสุดทางจิตวิญญาณมีอำนาจครอบคลุมทั้งการเมืองและการปกครองทั้งหมด
ไมเคิล คอสตรอฟฟ์
ไมเคิล คอสตรอฟฟ์ (Michael Kostroff; เกิด 22 พฤษภาคม พ.ศ. 2504) เป็นนักแสดงชาวอเมริกัน เขาปรากฏตัวในละครชุดเรื่อง เดอะไวร์ ทางช่องเอชบีโอ รับบททนายฝ่ายจำเลยชื่อ มอริซ เลวี. คอสตรอฟฟ์แสดงในซีซั่นที่ห้าของซีรีส์และปรากฏตัวในทั้งสี่ฤดูกาลก่อนหน้านี้ในฐานะดารารับเชิญ
อ้างอิง
1961
วัดวังชัยทรัพย์วิมล
วัดวังชัยทรัพย์วิมล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหลักสาม อำเภอบ้านแพ้ว จังหวัดสมุทรสาคร ปัจจุบันมีพระครูสาครธรรมวิมล เป็นเจ้าอาวาส วัดยังเป็นที่ตั้งของสำนักปฏิบัติธรรมประจำจังหวัดสมุทรสาครแห่งที่ 6
เจคอบ วาร์กัส
เจคอบ วาร์กัส (Jacob Vargas; เกิด 18 สิงหาคม พ.ศ. 2514) เป็นนักแสดงและนักเต้นชาวเม็กซิกัน-อเมริกัน
ธีโอ รอสซี
จอห์น ธีโอดอร์ รอสซี (John Theodore Rossi; เกิด 4 มิถุนายน พ.ศ. 2518) เป็นนักแสดงและโปรดิวเซอร์ชาวอเมริกัน มีชื่อเสียงจากการรับบท ฮวน คาร์ลอส "จูซ" ออร์ทิส ในละครชุดช่องเอฟเอ็กซ์เรื่อง ซันออฟอนาร์ชี (2008–2014) เขายังเป็นที่รู้จักจากการรับบท เฮอร์นัน "เชด" อัลวาเรซ ในเรื่อง ลู้ก เคจ (2016–2018)
วัดวังชัยทรัพย์วิมล
วัดวังชัยทรัพย์วิมล เดิมชื่อ วัดวังจระเข้ เริ่มสร้างขึ้นเมื่อ พ.ศ. 2528 ซึ่งเดิมเป็นเพียงสำนักสงฆ์ มีพระประมวล จนฺทสโรปกครอง นายเลื่อนและนางถนอมพรรณ ยอดวิมล เป็นผู้บริจาคที่ดินเพื่อให้เป็นที่ดินสร้างวัด และถวายทุนทรัพย์ร่วมกับชาวบ้านในการสร้างวัด และตั้งขึ้นเมื่อวันที่ 25 กุมภาพันธ์ พ.ศ. 2536 ชื่อว่า "วัดวังชัยทรัพย์วิมล" ตั้งตามชื่อและนามสกุลของตระกูลยอดวิมล ซึ่งเป็นผู้มีศรัทธาให้ที่ดินสร้างวัด วัดได้รับพระราชทานวิสุงคามสีมาเมื่อวันที่ 5 มกราคม พ.ศ. 2552
เจคอบ วาร์กัส
ชีวิตส่วนตัว
เขาแต่งงานกับซิลเวีย อาร์เซต พวกเขามีลูกสาวสองคน Rosa เกิดใน ค.ศ. 2004 และ Victoria เกิดใน ค.ศ. 2011 วาร์กัสมีพี่น้องผู้ชายสี่คนและน้องสาวหนึ่งคน
วัดวังชัยทรัพย์วิมล
เดิมพื้นที่บริเวณวัดเป็นที่นา ไม่มีคันนา ทำให้มีปลาเข้ามา ซึ่งจระเข้ก็ตามมา บริเวณวัดตรงสระน้ำจึงมีรูปปั้นจระเข้ เพื่อสะท้อนสภาพแวดล้อมในอดีต
ธีโอ รอสซี
อ้างอิง
1975
เจคอบ วาร์กัส
อ้างอิง
1971
วัดศิริพงษ์ธรรมนิมิต
วัดศิริพงษ์ธรรมนิมิต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงท่าแร้ง เขตบางเขน กรุงเทพมหานคร มีที่ดินตั้งวัดเนื้อที่ 31 ไร่ 2งาน 62 ตารางวา
วัดศิริพงษ์ธรรมนิมิตรได้รับอนุญาตให้สร้างเมื่อวันเสาร์ที่ 14 มีนาคม พ.ศ. 2512 โดยได้เริ่มดำเนินการก่อสร้างเมื่อวันที่ 28 พฤษภาคม พ.ศ. 2512 โดยสมเด็จพระอริยวงศาคตญาณ (ปุ่น ปุณฺณสิริ) วัดพระเชตุพนวิมลมังคลารามราชวรมหาวิหาร เป็นองค์ประธานเปิดป้ายวัดและประทานนามวัด ซึ่งมีนายสำเนียงและนางทองอ่อน ศิริพงษ์ พร้อมด้วยบุตร ธิดาได้บริจาคที่ดิน เพื่อสร้างวัดในครั้งแรก 12 ไร่ 2 งาน 62 ตาราวา และทางวัดซื้อเพิ่มเติมอีก 17 ไร่ จากนายอาทร สังขะวัฒนะ พร้อมกันนี้นายอาทร สังขะวัฒนะ ได้มีจิตศรัทธาร่วมถวายอีก 2 ไร่ จึงรวมเป็นที่ดินทั้งหมด 31 ไร่ 2 งาน 62 ตารางวา กระทรวงศึกษาธิการได้ประกาศตั้งเป็นวัด โดยถูกต้องตามกฎหมายเมื่อวันที่ 4 พฤษภาคม พ.ศ. 2513 ชื่อของวัดนั้น คำว่า "ศิริพงษ์" เป็นนามสกุลของผู้บริจาคที่ดิน ส่วนคำว่า "ธรรมนิมิต" เพราะต้องการให้วัดเป็นวัดปฏิบัติธรรมสมถะวิปัสสนาและศึกษาเล่าเรียนพระปริยัติธรรม วัดได้รับพระราชทานวิสุงคามสีมาเมื่อวันที่ 4 กุมภาพันธ์ พ.ศ. 2519 เขตวิสุงคามสีมากว้าง 40 เมตร ยาว 80 เมตร
พื้นที่ตั้งวัดเป็นที่ราบลุ่มแวดล้อมด้วยชุมชนหมู่บ้าน อาคารเสนาสนะ ได้แก่ พระอุโบสถอเนกประสงค์ 2 ชั้น กว้าง 24 เมตร ยาว 34 เมตร 1 หลัง กุฏิสงฆ์ 29 หลัง ส่วนมากเป็นกุฏิขนาดเล็ก หอระฆัง เมรุ อาคารโรงเรียนพระปริยัติธรรม 3 ชั้น 1 หลัง ที่พักของแม่ชี 9 หลัง สำหรับปูชนียวัตถุ มีพระประธานในพระอุโบสถนามว่า หลวงพ่อพุทธนิมิต ขนาดหน้าตักกว้าง 4 ศอก 1 คืบ 9 นิ้ว
ดอว์น-เลียน การ์ดเนอร์
ดอว์น-เลียน การ์ดเนอร์ (Dawn-Lyen Gardner; เกิด 30 สิงหาคม พ.ศ. 2524) เป็นนักแสดงหญิงชาวอเมริกัน เธอมีชื่อเสียงจากการแสดงนำและรับบท ชาร์ลีย์ บอร์เดลอน เวสต์ ในละครซีรีส์เรื่อง ควีนชูการ์ ของ โอปราห์ วินฟรีย์ เน็ตเวิร์ค
อ้างอิง
1981
บิ๊กฮีโร่ 6 (การ์ตูน)
บิ๊กฮีโร่ 6 (Big Hero 6) เป็นทีมซูเปอร์ฮีโร่ในหนังสือการ์ตูนอเมริกันที่ตีพิมพ์โดยมาร์เวลคอมิกส์และสร้างโดย แมนออฟแอคชันเอนเตอร์เทนเมนต์
ในปี ค.ศ. 2014 วอลต์ดิสนีย์แอนิเมชันสตูดิโอส์ได้สร้างภาพยนตร์ประเภทแอนิเมชันคอมพิวเตอร์เรื่อง บิ๊กฮีโร่ 6 โดยได้รับแรงบันดาลใจจากตัวละคร ในปี พ.ศ. 2560 มีละครชุดทางโทรทัศน์ที่สร้างจากภาพยนตร์ในชื่อเรื่อง บิ๊กฮีโร่ 6: เดอะซีรีส์ ตัวละครยังปรากฏในวิดีโอเกม คิงดอมฮาร์ท 3 ในโลก San Fransokyo
วัดแคนอก
วัดแคนอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกระสอ อำเภอเมืองนนทบุรี จังหวัดนนทบุรี
วัดแคนอกสร้างขึ้นเมื่อ พ.ศ. 2367 ในสมัยพระบาทสมเด็จพระนั่งเกล้าเจ้าอยู่หัว เดิมชื่อ วัดแคร่เบ็ญจ้น เป็นวัดที่ชาวมอญซึ่งมีพระยารามัญมุนีเป็นหัวหน้าและอาศัยอยู่บริเวณนี้สร้างขึ้น ต่อมาชาวบ้านจึงเรียกว่า วัดแค จนกระทั่งใน พ.ศ. 2457 สมเด็จพระมหาสมณเจ้า กรมพระยาวชิรญาณวโรรส เสด็จตรวจการคณะสงฆ์ ทรงเห็นว่าในแขวงเมืองนนทบุรีมีวัดแคอยู่ 2 วัด จึงทรงให้เรียกวัดที่อยู่ติดกับแม่น้ำว่า "วัดแคนอก" และเรียกวัดที่อยู่ในสวนว่า "วัดแคใน" เพื่อไม่ให้เกิดความสับสน
เมื่อ พ.ศ. 2475 พระยาพหลพลพยุหเสนา (พจน์ พหลโยธิน) ผู้นำคณะราษฎร ได้นำคณะมากราบสักการะพระประธานในอุโบสถ เกิดความเลื่อมใสที่เห็นพระประธานหันพระพักตร์สู่ทิศตะวันตกและสถานที่ปกคลุมไปด้วยต้นโพธิ์ใหญ่มีอายุหลายร้อยปี จึงอธิษฐานจิตถวายต่อพระพุทธศาสนาว่าหากกระทำการปฏิวัติสำเร็จจะทำนุบำรุงพระพุทธศาสนาที่ตรงนี้ให้เจริญ และแม้ละโลกนี้ไปแล้วก็ขอให้นำอัฐิมาบรรจุ ณ สถานที่แห่งนี้ วัดแคนอกยังเป็นที่ประชุมลับคณะราษฎรก่อนก่อการปฏิวัติสยาม พ.ศ. 2475 ด้วย
อุโบสถหลังเก่าหันหน้าไปทางทิศตะวันตก กุฏิทรงไทย ลวดลาย ช่อฟ้า ใบระกา ไม้ฉลุ หน้าบันเป็นลายดอกโบตั๋น และหน้าอุโบสถยังมีเจดีย์ทรงรามัญ 2 องค์ มีหอพระไตรปิฎกโบราณและวิหาร พระยาพหลพลพยุหเสนา (พจน์ พหลโยธิน) ได้สร้างหอระฆังรูปทรงดอกบัวตูมถวายเป็นพุทธบูชา สร้างซุ้ม 4 ทิศ เพื่อเป็นเครื่องป้องกันหอระฆัง ต่อมาได้สร้างโรงเรียนให้ชื่อว่า โรงเรียนวัดแคนอก (คณะราษฎรบำรุง 1)
วอร์ร็อก
ทั้งนี้ แม้ว่าวอร์ร็อกจะสามารถดาวน์โหลดได้ฟรี แต่เกมดังกล่าวต้องลงทะเบียนออนไลน์
การตอบรับ
เว็บไซต์ไอจีเอ็นให้คะแนนเกมนี้ที่ระดับ "ปานกลาง" คือ 5.9 และเว็บไซต์เกมสปอตให้คะแนนเกมนี้ที่ 5.5 เต็ม 10
ซิโมน มิสซิก
ซิโมน มิสซิก (Simone Missick; นามสกุลเดิม Cook; เกิด 19 มกราคม พ.ศ. 2525) เป็นนักแสดงภาพยนตร์และโทรทัศน์ชาวอเมริกัน เธอมีชื่อเสียงจากการแสดงในจักรวาลภาพยนตร์มาร์เวลโดยรับบทนักสืบมิสตี ไนต์ ใน ลู้กเคจ ซึ่งเป็นบทบาทที่เธอแสดงต่อในเรื่อง เดอะดีเฟนเดอร์ส และ ไอรอนฟิสต์ ใน พ.ศ. 2562 เธอแสดงเป็นโลลา คาร์ไมเคิล ในเรื่อง ออลไรส์
อ้างอิง
1982
รอน ซีแฟส โจนส์
รอน ซีแฟส โจนส์ (Ron Cephas Jones; เกิด 8 มกราคม พ.ศ. 2500) เป็นนักแสดงชาวอเมริกัน มีชื่อเสียงจากการรับบทในละครชุดทางโทรทัศน์เรื่อง ดิสอิสอัส (2559–ปัจจุบัน) ซึ่งทำให้เขาได้รับการเสนอชื่อเข้าชิงรางวัลไพรม์ไทม์เอมีติดต่อกัน 4 ครั้ง โดยได้รับรางวัลสองรางวัลในสาขานักแสดงรับเชิญยอดเยี่ยมในภาพยนตร์ชุดแนวชีวิตใน พ.ศ. 2561 และ 2563
โจนส์ปรากฏตัวในซีรีส์ทางโทรทัศน์เช่น มิสเตอร์โรบ็อต (2558–2559), เดอะเก็ตดาวน์ (2559–2560), ลู้ก เคจ (2559–2561) และ ทรูธบีโทลด์ (2562) นอกจากนี้เขายังปรากฏตัวในภาพยนตร์หลายเรื่อง เช่น แฮฟเนลสัน (2549), อะครอสเดอะยูนิเวิร์ส (2550), แกลสชิน (2557), เดอะฮอลิเดย์แคลินเดอร์ (2561), ด็อกเดส์ (2561) และ โดเลไมต์อิสมายเนม'' (2562)
1957
อีริก ลาเรย์ ฮาร์วีย์
อีริก ลาเรย์ ฮาร์วีย์ (Erik LaRay Harvey; เกิด พ.ศ. 2515) เป็นนักแสดงชาวอเมริกันที่มีชื่อเสียงจากการรับบท Dunn Purnsley ในเรื่อง บอร์ดวอล์คเอ็มไพร์, Willis Stryker / Diamondbackในเรื่อง ลู้ก เคจ และแสดงในเรื่อง เดอะชาร์เนลเฮาส์ (2016)
ชีวิตในวัยเด็ก
อีริก ลาเรย์ ฮาร์วีย์ถูกชักชวนเข้าสู่การแสดงเมื่อเขาไปชมการแสดงละครเวทีเรื่อง The Wiz ในวัยเด็กเขาใฝ่ฝันที่จะเป็นทันตแพทย์
อ้างอิง
1972
กุวัยส์นา
กุวัยส์นา (قويسنا) เป็นเมืองในเขตผู้ว่าการอัลมะนูฟียะฮ์ ประเทศอียิปต์ มีพื้นที่ 49,009 ฟัดดาน (210 ตารางกิโลเมตร)
เอเคอ วิสเซอร์
เอเคอ วิสเซอร์ (Yge Visser) เกิดวันที่ 29 กรกฎาคม ค.ศ. 1963 ที่กรุงเฮก ประเทศเนเธอร์แลนด์ เป็นนักหมากรุกสากลระดับแกรนด์มาสเตอร์ (ค.ศ. 2006) ชาวดัตช์
ในปี ค.ศ. 2004 เขาได้อันดับที่ 1–4 ร่วมกับยูรี คูซูบอฟ, ฟรีโซ ไนบัวร์ และจอห์น ฟัน เดอร์ วีล ในการแข่งฮาร์โมนีอินวิเทชันแนล ที่โกรนิงเงิน
คาเรน พิตต์แมน
คาเรน พิตต์แมน (Karen Pittman) เป็นนักแสดงหญิงชาวอเมริกัน พิตต์แมนเกิดในรัฐมิสซิสซิปปีและเติบโตในแนชวิลล์ รัฐเทนเนสซี พิตต์แมนได้รับปริญญาศิลปศาสตรบัณฑิตสาขาเสียงและโอเปร่าที่มหาวิทยาลัยนอร์ทเวสเทิร์นและปริญญาโทสาขาวิจิตรศิลป์จากหลักสูตรการแสดงบัณฑิตของ NYU's พิตต์แมนรับบท Jory ในภาพยนตร์เรื่อง ดิสเกรซด์ ของ ลินคอล์น เซนเตอร์ ในปี ค.ศ. 2012 และได้แสดงในภาพยนตร์เรื่อง ดิอเมริกันส์ ของ เอฟเอ็กซ์เน็ตเวิร์ค และลู้ก เคจของเน็ตฟลิกซ์แสดงเป็น ลิซ่า และ สารวัตรพริสซิลลา ริดลีย์ ตามลำดับ
โทโนโช
โทโนโช อาจหมายถึง
แฟรงก์ วัลลีย์
แฟรงก์ โจเวฟ วัลลีย์ (Frank Joseph Whaley; เกิด 20 กรกฎาคม พ.ศ. 2506) เป็นนักแสดงชาวอเมริกัน, ผู้กำกับภาพยนตร์, นักเขียนบท และนักแสดงตลก บทบาทของเขา ได้แก่ เบรตต์ในเรื่องเขย่าชีพจรเกินเดือด, ร็อบบี คริกเกอร์ในเรื่อง เดอะดอร์ส, อาร์ชี "มูนไลท์" เกรแฮมวัยเด็กในเรื่อง ฟิลด์ออฟดรีมและ กาย ในเรื่อง สวิมมิ่งวิธชาร์คส์ นอกจากนี้เขายังปรากฏตัวในภาพยนตร์เรื่อง บอร์นออฟเดอะโพร์ธออฟจูลาย, เดอะเฟรชแมน, อะมิดไนท์เคลียร์, สวิกคิดส์, โบรกเคนแอร์โรว์, และ เวิร์ลด์เทรดเซนเตอร์
อ้างอิง
1963
โรคโมยาโมยา
โรคโมยาโมยา (Moyamoya disease) เป็นโรคของหลอดเลือดแดงในสมอง ทำให้หลอดเลือดแดงในสมองบางส่วนเกิดตีบแคบ หรือตันขึ้นมา โดยไม่มีสาเหตุเหมือนโรคหลอดเลือดตีบจากสาเหตุอื่น (เช่น จากลิ่มเลือด หรือไขมันอุดตัน) จากนั้นร่างกายจึงสร้างหลอดเลือดเบี่ยงเพื่อชดเชยการอุดตันของการไหลเวียนเลือด หลอดเลือดเบี่ยงที่ถูกสร้างขึ้นใหม่เหล่านี้จะมีขนาดเล็ก ผนังอ่อน เสี่ยงต่อการเกิดเลือดออกในสมอง การเกิดเป็นหลอดเลือดโป่งพอง และการตีบตันจากการเกิดลิ่มเลือด ในการตรวจด้วยการทำเอ็มอาร์ไอพร้อมฉีดสีหลอดเลือด จะพบหลอดเลือดฝอยเล็กๆเหล่านี้ มีลักษณะปรากฎบนผลสแกนคล้ายกลุ่มควัน หรือ โมยาโมยา (もやもや) ในภาษาญี่ปุ่น
หากพบเป็นโรคเดี่ยวๆ โดยไม่มีสาเหตุอื่น จะเรียกภาวะนี้ว่า "โรคโมยาโมยา (Moyamoya disease)" และมักพบหลอดเลือดตีบพร้อมมีหลอดเลือดเบี่ยงเช่นนี้ทั้งสองข้างเหมือนกัน ในขณะที่หากพบเป็นข้างเดียว หรือพบพร้อมกับสาเหตุอื่นที่ทำให้เกิดการตีบของหลอดเลือด จะเรียกภาวะดังกล่าวว่า "กลุ่มอาการโมยาโมยา (Moyamoya syndrome) " ภาวะที่เป็นสาเหตุของกลุ่มอาการโมยาโมยา เช่น SLE, โรค sickle cell anemia หรือ การอักเสบของหลอดเลือด
โรคนี้เจอมากในคนเชื้อสายเอเชียมากกว่ายุโรป โดยมีความชุกของโรคราว ๆ 1:200,000 คน ขณะที่ในสหรัฐอเมริกาจะมีความชุกราว 1 ในล้าน ทำให้เชื่อว่าเป็นโรคที่สามารถถ่ายทอดได้ทางพันธุกรรมได้บางส่วน
อาการ
ผู้ป่วยมักมาพบแพทย์ด้วยอาการสมองขาดเลือดชั่วคราว หลอดเลือดสมองตีบเฉียบพลัน หลอดเลือดสมองแตกเฉียบพลัน หรืออาการชัก ผู้ป่วยที่พบส่วนใหญ่มี 2 กลุ่ม คือกลุ่มเด็กอายุ 5-9 ปี และกลุ่มผู้ใหญ่อายุ 35-39 ปี โดยที่กลุ่มเด็กมักจะมาด้วยอาการคล้าย stroke ทำให้การวินิจฉัยล่าช้า ขณะที่กลุ่มผู้ใหญ่จะมีอาการของเลือดออกในสมองได้บ่อยกว่า
แต่บางรายอาจจะไม่มีอาการใดๆเลยก็ได้ เพราะตรวจพบโดยบังเอิญจากการตรวจสุขภาพประจำปีหรือมีการตรวจสแกนสมองจากสาเหตุอื่นๆ แต่กลุ่มนี้ก็พบความเสี่ยงจากโรคเส้นเลือดสมองตีบหรือแตกเช่นกัน โดยมีความเสี่ยงจากการเป็นโรคเส้นเลือดสมองต่อปี 3.2% เมื่อติดตามผลไปสักระยะ
การรักษา
การรักษาด้วยการใช้ยาได้แก่การใช้ยาต้านเกล็ดเลือด (เช่น แอสไพริน) เพื่อป้องกันการเกิดลิ่มเลือดใหม่ ไม่ให้ไปอุดตันเส้นเลือดที่ตีบเล็กนั้น แต่ถือว่าเป็นเพียงการซื้อเวลา แต่ส่วนใหญ่แล้วผู้ป่วยจะต้องได้รับการรักษาด้วยการผ่าตัด เพื่อเชื่อมเส้นเลือดที่ดี เข้าสู่เนื้อสมองที่ขาดเลือดโดยตรง
ทั้งนี้จากการที่โรคโมยาโมยามักเกิดกับหลอดเลือดแดงอินเทอร์นัลคารอทิดและหลอดเลือดแดงในบริเวณใกล้เคียงอย่างหลอดเลือดแดงแอนทีเรียร์ซีรีบรัลและหลอดเลือดแดงมิดเดิลซีรีบรัลเท่านั้น ศัลยแพทย์สามารถผ่าตัดเชื่อมหลอดเลือดแดงอื่น เช่น หลอดเลือดแดงเอ็กซ์เทอร์นัลคารอทิด หรือ หลอดเลือดแดงซูเปอร์ฟิเชียลเทมโพรัล มาเชื่อมกันเพื่อเป็นทางส่งเลือดทดแทนหลอดเลือดเดิมได้ โดยอาจผ่าตัดเย็บเชื่อมเข้าโดยตรง (direct bypass) หรือผ่าตัดเพื่อวางหลอดเลือดลงบนเนื้อสมองให้เกิดการสร้างหลอดเลือดใหม่ (indirect bypass) ซึ่งการผ่าตัดแบบ indirect จะนิยมในเด็กมากกว่า เพราะการเชื่อมแบบโดยตรงทำได้ยากกว่า เพราะเส้นเลือดมีขนาดเล็ก
อย่างไรก็ตาม การเชื่อมเส้นเลือดแบบ indirect อาจจะต้องรอเวลาให้เส้นเลือดใหม่ ค่อยๆสร้างขึ้นมา และใช้เวลาหลายเดือน
พยากรณ์โรค
โรคนี้เป็นโรคที่มีระยะการดำเนินของโรคที่จะแย่ลงไปเรื่อยๆ (progressive disease) หากไม่ได้รับการรักษา โดยเริ่มต้นที่ระยะที่ 1 ไปจบที่ระยะที่ 6 ตามที่ศาสตราจารย์ซูซูกิบรรยายไว้  แต่ผลลัพธ์ของการรักษาเมื่อได้รับการผ่าตัดทำทางเลี่ยงหลอดเลือดที่ตีบแล้วค่อนข้างได้ผลดี ผู้ป่วยโรคนี้ประมาณร้อยละ 30 จะมีปัญหาสติปัญญาบกพร่องในภายหลัง แม้จะไม่เกิดโรคหลอดเลือดสมองเฉียบพลันก็ตาม ทำให้เชื่อกันว่าการมีเลือดไปเลี้ยงสมองน้อยกว่าปกติเรื้อรัง (chronic hypoperfusion) เป็นปัจจัยที่ส่งผล
ไฮอะซินท์บ้าน
Hyacinthus orientalis, ไฮอะซินท์บ้าน (common hyacinth), ไฮอะซินท์สวน (garden hyacinth) หรือ ไฮอะซินท์ดัตช์ (Dutch hyacinth) เป็นสปีชีส์ของพืชดอกในวงศ์หน่อไม้ฝรั่ง วงศ์ย่อย Scilloidiae ที่มีถิ่นกำเนิดอยู่ในเอเชียตะวันตกเฉียงใต้ ตอนใต้และตอนกลางของประเทศตุรกี ภาคตะวันตกเฉียงเหนือของประเทศซีเรีย ประเทศเลบานอน และตอนเหนือของประเทศอิสราเอล พืชชนิดนี้ถูกนำเข้าไปยังทวีปยุโรปในช่วงศตวรรษที่ 16 และแพร่หลายไปทั่วภูมิอากาศแบบอบอุ่นของโลก เนื่องด้วยดอกที่มีกลิ่นหอมอย่างมาก ซึ่งมักพบนำมาปลูกในช่วงต้นฤดูกาลเพื่อให้ออกดอกในช่วงคริสตมาสพอดี
คำอธิบาย
ไฮอะซินท์เป็นพืชหัว มีขนาดเส้นผ่านศูนย์กลางหัว 3–7 ซม. ใบเป็นใบโอบต้น มีความยาว 15–35 ซม. กว้าง 1–3 ซม. มีสัมผัสนุ่ม อวบน้ำ และมีฐานใบเรียงเป็นวงก้นหอย ก้านดอกเป็นช่อกระจะมีความสูง 20–35 ซม. (หรืออาจยาวถึง 45 ซม. ซึ่งพบได้ยาก) ประกอบด้วยดอกมีกลิ่นสีม่วง 2–50 ดอก มีหลอดดอกยาว 3.5 ซม. และวงกลีบรวมมีหกแฉก
ปรัมปรา
ในประมวลเรื่องปรัมปรากรีก ไฮอะซินท์เป็นเด็กหนุ่มซึ่งเป็นที่ชื่นชมจากทั้งอะพอลโลและเซไฟรัส แต่ถูกสังหารโดยจักร (discus) เนื่องจากการต่อสู้ด้วยความอิจฉาระหว่างเทพทั้งสอง เมื่อไฮอะซินทัสตาย โดยมีดอกไม้เติบโตขึ้นมาจากเลือดของเขา อย่างไรก็ตาม เทโอฟรัสตัสอธิบายว่าทั้งพืชพันธุ์ปลูกและพืชป่าที่เรียกว่า ὑάκινθος (hyakinthos) นั้นไม่ถือว่าเป็นต้นไฮอะซินท์ในยุคใหม่
การขยายพันธุ์
การขยายพันธุ์นั้นสามารถทำได้อย่างง่ายดาย โดยการแบ่งหัว (bulb) ที่แยกออกจากต้นหลัก ซึ่งต้นไฮอะซินท์ในธรรมชาติก็ใช้วิธีการนี้เช่นกัน แต่ก็ยังมีไฮอะซินท์ที่ขยายพันธุ์โดยใช้เมล็ดด้วยเช่นกัน
ไฮอะซินท์จะได้รับการผสมเกสรโดยแมลงต่าง ๆ เช่น ผึ้งน้ำผึ้ง เนื่องจากเป็นดอกไม้ที่มีกลิ่นหอมอย่างมากจึงดึงดูดแมลงเข้ามาตอมน้ำหวาน
หลังจากออกดอกแล้วจะเกิดถุงเมล็ดที่สุกแล้วขึ้น มีรูปร่างอ้วนและเป็นทรงกลม เมื่อถุงสุกแล้วจะแห้งและแตกออกเป็นสามส่วน แต่ละส่วนจะมีส่วนย่อยสองส่วน และจะมีเมล็ดอยู่ในปริมาณที่แตกต่างกัน ตัวเมล็ดเป็นสีดำที่มีเอไลโอโซมขนาดต่าง ๆ สีขาว เมล็ดจะถูกกระจายโดยอาศัยมด (myrmecochory) นั่นคือ มดจะมาขึ้นเมล็ดเหล่านี้ และแบกกลับไปยังรังโดยมดจะกินเอไลโอโซมเป็นอาหาร ส่วนเมล็ดก็จะสามารถงอกขึ้นได้ในรังมด
การปลูก
ไฮอะซินท์บ้านเป็นพันธุ์ปลูกที่มีประวัติยาวนานในฐานะไม้ประดับ ไฮอะซินท์นั้นขึ้นอยู่ทั่วไปในภูมิภาคเมดิเตอร์เรเนียน และต่อมาคือประเทศฝรั่งเศส (ใช้ในการปรุงน้ำหอม) และประเทศเนเธอร์แลนด์ (ศูนย์กลางพันธุ์ปลูกที่สำคัญ) และพื้นที่อื่น ๆ
ดอกของไฮอะซินท์จะออกในช่วงต้นฤดูใบไม้ผลิ ซึ่งเติบโตได้ดีที่สุดในช่วงที่มีแดดดีและมีร่มเงาในดินที่ระบายน้ำได้ดีแต่ไม่แห้ง โดยต้นจะเข้าสู่ระยะพักตัวในช่วงฤดูหนาว และจะคงอยู่ในพื้นที่ที่มีอากาศหนาวเย็นเท่านั้น ซึ่งดอกนั้นมีกลิ่นหอมและมีสีสันสดใส ไฮอะซินท์มีพันธุ์ปลูกที่ได้รับการคัดเลือกและตั้งชื่อกว่า 2,000 สายพันธุ์ ประกอบด้วยพันธุ์ที่มีดอกสีน้ำเงิน สีขาว สีเหลืองอ่อน สีชมพู สีแดง หรือสีม่วง ซึ่งสายพันธุ์ส่วนใหญ่ที่ได้รับการคัดเลือกนั้นมีช่อเชิงลดของดอกหนาแน่นกว่าพันธุ์ป่า โดยในแต่ละช่อเชิงลดจะมีดอก 40–100 หรือมากกว่า
พันธุ์ปลูก
พันธุ์ปลูกต่อไปนี้เป็นสายพันธุ์ที่ได้รับรางวัลการ์เดนเมริตจากราชสมาคมพืชสวนแห่งสหราชอาณาจักร:-
การบังคับ
ไฮอะซินท์เป็นหนึ่งในพืชหัวที่ได้รับความนิยมมากที่สุดในการนำมาเข้ากระบวนการบังคับ (forcing) ซึ่งเป็นกระบวนการที่กระตุ้นให้พืชออกดอกเร็วกว่าฤดูกาลธรรมชาติ (ในกรณีนี้คือคริสตมาสในเขตหนาว) โดยการให้ความอบอุ่นกับหัวเป็นเวลาหลายสัปดาห์ก่อนที่จะนำไปปลูกในที่สว่างและเย็น เช่น บริเวณหน้าต่างของห้องครัว หรืออาจปลูกในแจกันคอแคบเพื่อดูการเจริญเติบโตของระบบรากได้ด้วย
ความเป็นพิษ
H. orientalis ประกอบด้วยแอลคาลอยด์ซึ่งจะเป็นพิษหากรับประทานเข้าไปในปริมาณมาก อย่างไรก็ตาม หัวของมันเป็นส่วนที่มีพิษมากที่สุดและไม่ควรรับประทานไม่ว่าจะกรณีใด ๆ ก็ตาม
มัสยิดใหญ่แห่งซานา
ตัวมัสยิดเคยถูกบูรณะในศตวรรษที่ 8, ศตวรรษที่ 13 และสมัยออตโตมัน ณ ที่นี้ มีนักโบราณคดีพบเอกสารตัวเขียนซานาในระหว่างการบูรณะใน ค.ศ. 1972 ปัจจุบัน มัสยิดใหญ่แห่งซานาเป็นส่วนหนึ่งของแหล่งมรดกโลกในเมืองเก่าซานาของยูเนสโก
วัดใหม่กระทุ่มล้ม
วัดใหม่กระทุ่มล้ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงลำต้อยติ่ง เขตหนองจอก กรุงเทพมหานคร มีที่ดินตั้งวัด 16 ไร่ 6 งาน 16 ตารางวา ที่ธรณีสงฆ์จำนวน 1 แปลง เนื้อที่ 25 ไร่ 3 งาน 64 ตารางวา
วัดใหม่กระทุ่มล้มสร้างขึ้นเมื่อ พ.ศ. 2437 โดยมีนายทองและนางเข็มดำเนินการสร้างวัดและคงเป็นผู้บริจาคที่ดินด้วย เมื่อได้สร้างวัดแล้วขนานนามว่า "วัดใหม่กระทุ่มล้ม" หมายถึงวัดที่สร้างขึ้นใหม่ที่คลองกระทุ่มล้ม ได้นิมนต์พระธุดงค์รูปหนึ่งนามว่าหลวงพ่อพลอยมาปกครองวัดเป็นรูปแรก วัดได้รับพระราชทานวิสุงคามสีมาเมื่อวันที่ 20 มีนาคม พ.ศ. 2452 ได้รับพระราชทานวิสุงคามสีมาเมื่อวันที่ครั้งหลังเมื่อวันที่ 20 ตุลาคม พ.ศ. 2543 ได้ประกอบพิธีผูกพัทธสีมาเมื่อประมาณ พ.ศ. 2452 ทางวัดได้เปิดสอนโรงเรียนพระปริยัติธรรมตั้งแต่ พ.ศ. 2490
วัดศรีรัตนาราม (จังหวัดนนทบุรี)
วัดศรีรัตนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในหมู่ที่ 2 บ้านบางพัง ตำบลบางพูด อำเภอปากเกร็ด จังหวัดนนทบุรี ริมฝั่งแม่น้ำมีปลาน้ำจืดจำนวนมาก จนได้ชื่อว่า วังมัจฉา
วัดศรีรัตนารามสร้างขึ้นเมื่อวันที่ 27 มีนาคม พ.ศ. 2305 ในสมัยอยุธยาตอนปลาย ไม่ทราบนามของผู้สร้าง ชาวบ้านนิยมเรียกชื่อวัดว่า วัดบางพัง ตามชื่อท้องที่ตั้งวัด คือ บ้านบางพังซึ่งมักถูกกระแสน้ำกัดเซาะพังตลอดเวลา ต่อมาเปลี่ยนชื่อมาเป็น "วัดศรีรัตนาราม" วัดได้รับพระราชทานวิสุงคามสีมาเมื่อวันที่ 5 มกราคม พ.ศ. 2307
อาคารเสนาสนะได้แก่ อุโบสถ ได้รับการบูรณะเมื่อ พ.ศ. 2510 ภายในอุโบสถมีภาพเขียนเรื่องอดีตพระพุทธเจ้าตามความเชื่อมอญ พระมาลัย และพระพุทธปฏิมากร และกุฏิสงฆ์ เป็นอาคารไม้และอาคารครึ่งตึกครึ่งไม้ ส่วนปูชนียวัตถุมีพระประธานประจำอุโบสถ พร้อมด้วยพระปางต่าง ๆ อีก 7 องค์ ในวิหารมี 6 องค์ เจดีย์ย่อมุมไม้สิบสอง 1 องค์ สร้างในสมัยอยุธยาตอนปลาย อยู่ที่ด้านหน้าพระอุโบสถ ประชาชนมักมาสักการะรูปปั้นหลวงพ่อแฉ่ง สีลปัญโญ ซึ่งเป็นเกจิอาจารย์ชื่อดังในสมัยสงครามโลกครั้งที่ 2 ท่านสร้างวัตถุมงคลทั้งพระเนื้อผงพิมพ์ทรงสัตว์ต่าง ๆ หลายประเภททั้งพิมพ์ใหญ่ พิมพ์กลาง พิมพ์เล็ก พิมพ์สามเหรียญ เนื้อผง พระรอด ตะกรุด ผ้ายันต์ธง ทรายเสก พระกริ่ง พระชัยวัฒน์ พระประจำวัน นางกวัก พระพุทธกวักสามเหลี่ยม และพระสีวลีชนิดบูชาและคล้องคอ
ริมแม่น้ำเจ้าพระยาหน้าวัดศรีรัตนาราม มีเรือสำเภาก่ออิฐถือปูนยาวประมาณ 7 เมตร สร้างตามคติความเชื่อชาวมอญ ภายในเรือมีเจดีย์ 3 องค์ ซึ่งหมายถึง พระพุทธ พระธรรม และพระสงฆ์
ฌอน ริงโกลด์
ฌอน ริงโกลด์ (Sean Ringgold; เกิด 3 พฤศจิกายน พ.ศ. 2520) เป็นนักแสดงชาวอเมริกันและอดีตบอดีการ์ด เขามีชื่อเสียงจากการรับบท ฌอน อีแวนส์ ในละครกลางวันช่องเอบีซีเรื่อง วันไลฟ์ทูลิฟ และรับบทเป็น ซูจ ไนท์ ในเรื่อง โนทอเรียสซึ่งเป็นชีวประวัติของเดอะโนทอเรียสบีไอจี นอกจากนี้เขายังมีงานแสดงในภาพยนตร์เรื่อง อเมริกันแกงสเตอร์ และ สเมิร์ฟส์ ก่อนหน้านี้เขามีส่วนร่วมในละครชุดทางโทรทัศน์ยอดนิยมหลายเรื่องเช่น ละครโทรทัศน์ของซีดับบลิวเรื่อง แสบใสไฮโซ และ อักลีเพร็ตตี ริงโกลด์ยังมีบทบาทเด่นในเรื่อง ออเรนจ์อิสเดอะนิวแบล็ก, บิลเลียนส์ , ซีรีส์เน็ตฟลิกซ์เรื่อง ลู้ก เคจ โดยแสดงเป็นนักเลงแก้งค์ชูการ์ และแสดงเป็นเจ้าหน้าที่ราชทัณฑ์ ฮิวอี้ คอร์เนลล์ ในละครเอบีซีเรื่อง ฟอร์ไลฟ์
อ้างอิง
1977
วัดสีชมพู (กรุงเทพมหานคร)
วัดสีชมพู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคลองสิบ เขตหนองจอก กรุงเทพมหานคร มีที่ดินตั้งวัด 22 ไร่ 2 งาน
วัดสีชมพูสร้างเมื่อ พ.ศ. 2443 พ่อชื่นและแม่บาง ไม่ทราบนามสกุล เป็นผู้ดำเนินการก่อสร้างโดยมีพระยาอภัยภูเบศบริจาคที่ดินถวาย บริเวณที่ตั้งของวัดเป็นบึงและหนองน้ำได้มีนกสีชมพูมาอาศัยอยู่เป็นจำนวนมากจึงได้ขนานนามว่า "วัดสีชมพู" เมื่อพ.ศ. 2504 นางผัน เครือคล้าย พร้อมด้วยบุตรธิดา และนางพุ่ม ด้วงอินทร์ ถวายที่ดินให้เพิ่มเติม ต่อมานายทองอยู่และนางชีน รอดประสิทธิ์ ถวายที่ดินให้อีกรวมเป็นจำนวนทั้งสิ้น 29 ไร่ 2 งาน 72 ตารางวา วัดได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2483
ภายในวัดมีอาคารเสนาสนะ ได้แก่ อุโบสถกว้าง 6.2 เมตร ยาว 16 เมตร สร้างเมื่อ พ.ศ. 2495 มีช่อฟ้าใบระกา กุฏิสงฆ์จำนวน 6 หลัง สร้างแบบห้องแถวตึก 2 ชั้น ศาลาการเปรียญ หอสวดมนต์ ปูชนียวัตถุได้แก่ พระพุทธรูปคลี่ผ้าปางมารวิชัยศิลปะสมัยสุโขทัย หน้าตักกว้าง 3 ศอก 15 นิ้ว พระพุทธรูปปางและขนาดต่าง ๆ จำนวน 20 องค์
วัดสามง่าม (กรุงเทพมหานคร)
วัดสามง่าม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคู้ฝั่งเหนือ เขตหนองจอก กรุงเทพมหานคร มีเนื้อที่ตั้งวัดเนื้อที่ 12 ไร่ 2 งาน 20 ตารางวา ปัจจุบันมีพระปลัดไชยพร โชติโก ดำรงตำแหน่งเจ้าอาวาส
อาคารเสนาสนะ ได้แก่ อุโบสถกว้าง 8.20 เมตร ยาว 23 เมตร สร้างเมื่อ พ.ศ. 2523 กุฏิสงฆ์จำนวน 7 หลัง หอสวดมนต์กว้าง 14 เมตร ยาว 21 เมตร สร้างเมื่อ พ.ศ. 2514 ศาลาการเปรียญกว้าง 16 เมตร ยาว 23 เมตร สร้างเมื่อ พ.ศ. 2516
โบอิง 737 แมกซ์
โบอิง 737 แมกซ์ (Boeing 737 MAX family) เป็นรุ่นของอากาศยานที่ออกแบบโดยโบอิง ซึ่งเป็นการนำเครื่องบินโบอิง 737 Next Generation รุ่นก่อนหน้ามาพัฒนาต่อ เพื่อนำมาแข่งขันกับแอร์บัส เอ320นีโอจากแอร์บัส โบอิง 737 แมกซ์ได้ขึ้นบินครั้งแรกในเดือนมกราคม ปีค.ศ. 2016 และได้เริ่มให้บริการในเดือนพฤษภาคม ค.ศ. 2017 โดยมาลินโดแอร์
โบอิง 737 แมกซ์มีพื้นฐานการออกแบบจากโบอิง 737 รุ่นก่อนหน้า โดยมีการเปลี่ยนแปลงในบางส่วน คือ เครื่องยนต์ ซีเอฟเอ็ม อินเตอร์เนชั่นแนล ลีป ที่มีประสิทธิภาพมากขึ้น, การเปลี่ยนแปลงตามหลักอากาศพลศาสตร์, รวมถึงส่วนปลายปีกแบบแยกส่วน และเฟรมเครื่องบิน
การพัฒนาในช่วงแรก
ในปี ค.ศ. 2006 โบอิงได้มีการประกาศแผนที่จะสร้างเครื่องบินรุ่นใหม่ตามหลังโบอิง 787 ดรีมไลเนอร์ โดยมีจุดประสงค์ในการทดแทนโบอิง 737 ต่อมาได้การเลื่อนโครงการจนถึงปีค.ศ. 2011
ในวันที่ 1 ธันวาคม ค.ศ. 2010 แอร์บัสได้มีการเปิดตัวเครื่องบินแอร์บัส เอ320นีโอ เพื่อปรับปรุงการเผาผลาญเชื้อเพลิงและประสิทธิภาพการทำงานด้วยเครื่องยนต์ใหม่: ซีเอฟเอ็ม อินเตอร์เนชั่นแนล ลีป และแพตแอนด์วิตนีย์ PW1000G ต่อมาในวันที่ 30 สิงหาคม ค.ศ. 2011 โบอิงได้มีการประกาศการพัฒนาเครื่องบินโบอิง 737 รุ่นใหม่ ที่ใช้เครื่องยนต์ที่มีประสิทธิภาพมากกว่าเดิม ซึ่งมีอัตราการเผาผลาญเชื้อเพลิงน้อยกว่าของเอ320นีโอถึง 4%
การส่งมอบครั้งแรกของ 737 แมกซ์คือ 737 แมกซ์ 8 ซึ่งส่งมอบให้กับมาลินโดแอร์ในวันที่ 16 พฤษภาคม 2017; และเริ่มใช้งานในวันที่ 22 พฤษภาคม นอร์วิเจียนแอร์อินเตอร์เนชั่นแนลเป็นสายการบินที่สองที่ให้บริการ 737 แมกซ์ โดยมีการให้บริการเที่ยวบินข้ามมหาสมุทรแอตแลนติก
การสั่งระงับการบินของโบอิง 737 แมกซ์
หลังจากอุบัติเหตุของโบอิง 737 แมกซ์ 8 ทั้งสองครั้งในเดือนตุลาคม 2018 และเดือนมีนาคม 2019 โบอิง 737 แมกซ์ได้ถูกสั่งระงับการบินทั่วโลก โดยประเทศจีนเป็นประเทศแรกที่ได้ระงับการบินของ 737 แมกซ์ โดยตามมาด้วยสิงคโปร์, อินเดีย, ทูร์เคีย, เกาหลีใต้, สหภาพยุโรป, ออสเตรเลียและมาเลเซียในวันต่อมา โดยองค์การบริหารการบินแห่งชาติของสหรัฐอเมริกาเป็นหนึ่งในประเทศสุดท้ายที่สั่งระงับการบินของ 737 แมกซ์
ระหว่าง 20 เดือนที่เครื่อง 737 แมกซ์ถูกระงับการบิน โบอิงได้ทำการปรับปรุงแก้ไขระบบ MCAS ซึ่งเป็นต้นเหตุของการเกิดอุบัติเหตุทั้งสองเหตุการณ์ เพื่อให้เครื่องบินได้รับการรับรองจากองค์การบริหารการบินทั่วโลกและนำกลับมาขึ้นบินอีกครั้ง ซึ่งจากเหตุการณ์ทั้งหมดนี้ ทางบริษัทโบอิงได้รับผลกระทบทั้งทางการเงินและทางกฎหมาย ซึ่งคดีนี้ก็ได้มีการฟ้องร้องถึงศาล สุดท้ายแล้วโบอิงได้จ่ายเงิน 2.5 พันล้านดอลลาร์สหรัฐฯ โดยจ่ายค่าปรับไป 243.6 ล้านดอลลาร์, เงินชดเชยต่อสายการบิน 1.77 พันล้านดอลลาร์, และจ่ายเงินชดเชยให้ครอบครัวขอผู้เสียชีวิตอีกกว่า 500 ล้านดอลลาร์
การรับรองและการกลับสู่การบริการ
ต้นเดือนมกราคม ค.ศ. 2020 โบอิงพบปัญหาในการอัปเดตซอฟต์แวร์ของ 737 แมกซ์ ซึ่งส่งผลกระทบต่อความพยายามในการรับรองจากองค์การบริหารการบินแห่งชาติ ระหว่างวันที่ 29 มิถุนายนถึง 1 กรกฎาคม FAA และโบอิงได้ทำการบินทดสอบสำหรับการรับรองหลายครั้ง เมื่อวันที่ 18 พฤศจิกายน FAA ประกาศว่าโบอิง 737 แมกซ์ได้รับอนุญาตให้กลับไปให้บริการ ก่อนที่เครื่องบินแต่ละลำจะสามารถกลับมาให้บริการได้ จำเป็นต้องมีการซ่อมแซมตามที่กำหนดไว้ และต้องให้นักบินเข้ารับการฝึกอบรมสำหรับเครื่องบินรุ่นนี้
ในวันที่ 9 ธันวาคม ค.ศ. 2020 โกว์ลีญัสอาแอเรียสเป็นสายการบินแรกที่เริ่มนำโบอิง 737 แมกซ์กลับเข้ามาบริการ และอเมริกันแอร์ไลน์เป็นสายการบินแรกที่นำกลับมาใช้งานในประเทศสหรัฐ เมื่อวันที่ 29 ธันวาคม
โบอิง 737 แมกซ์ 7
รุ่น แมกซ์ 7 ซึ่งเป็นรุ่นที่มีขนาดเล็กที่สุดในตระกูล 737 แมกซ์ โดยมีพื้นฐานมาจาก 737-700 บินได้ไกลกว่า 1,000 ไมล์ทะเล (1,900 กม.) และรองรับที่นั่งอีกสองแถวโดยลดค่าเชื้อเพลิง 18% ต่อที่นั่ง โดยรุ่นแมกซ์ 7 มีแผนเปิดตัวกับเซาท์เวสต์แอร์ไลน์ ในเดือนมกราคม ค.ศ. 2019 แต่ก็ได้เลื่อนคำสั่งซื้อเหล่านี้ออกไป 737 แมกซ์ 7 จะเข้ามาแทนที่ 737-700 และคาดว่าจะบรรทุกผู้โดยสารได้ 12 คนและบินได้ไกลกว่าคู่แข่งแอร์บัส เอ319นีโอ ประมาณ 400 ไมล์ทะเล (740 กม.) โดยมีต้นทุนการดำเนินงานลดลง 7% ต่อที่นั่ง โบอิง 737 แมกซ์ 7 ยังอยู่ระหว่างการพัฒนาและคาดว่าจะเริ่มให้บริการในปีค.ศ. 2023-2024
โบอิง 737 แมกซ์ 8
เครื่องบิน 737 แมกซ์รุ่นแรกที่ถูกพัฒนา คือ รุ่นแมกซ์ 8 โดยจะนำมาแทนที่ 737-800 โบอิงวางแผนที่จะปรับปรุงพิสัยการบินจาก 3,515 ไมล์ทะเล (6,510 กม.) เป็น 3,610 ไมล์ทะเล (6,690 กม.) รุ่นแมกซ์ 8 มีน้ำหนักตัวเปล่าที่ต่ำกว่าและน้ำหนักขึ้นบินสูงสุดที่สูงกว่าแอร์บัส เอ320นีโอ คู่แข่งของรุ่นแมกซ์ 8
โบอิง 737 แมกซ์ 200
737 แมกซ์ 200 ซึ่งเป็นรุ่นความจุสูงของ 737 แมกซ์ 8 ซึ่งได้เปิดตัวในเดือนกันยายน ค.ศ. 2014 และได้รับการตั้งชื่อสำหรับที่นั่งสำหรับผู้โดยสารได้ถึง 200 คนในรูปแบบที่นั่งชั้นเดียว 737 แมกซ์ 200 จะประหยัดต้นทุนได้มากกว่า 20% ต่อที่นั่ง รวมถึงค่าใช้จ่ายในการดำเนินงานที่ต่ำกว่าแมกซ์ 8 ประมาณ 5%
โบอิง 737-8ERX
สายการบินได้แสดงแนวคิดของเครื่องบิน 737-8ERX บนพื้นฐานของ 737 แมกซ์ 8 ที่มีน้ำหนักนำขึ้นสูงสุด 194,700 ปอนด์ (88.3 ตัน) โดยใช้ปีก ล้อลงจอด และส่วนกลางจากเครื่องแมกซ์ 9 เพื่อให้มีพิสัยบินที่ไกลกว่า 4,000 ไมล์ทะเล (7,400 กม.) พร้อมที่นั่ง 150 ที่นั่ง ใกล้กับแอร์บัส เอ321LR
โบอิง 737 แมกซ์ 9
737 แมกซ์ 9 ซึ่งเป็นรุ่นขยายของแมกซ์ 8 ได้เปิดตัวพร้อมกับคำสั่งซื้อ 201 ลำในเดือนกุมภาพันธ์ ค.ศ. 2012 จากไลอ้อนแอร์ โดยเปิดตัวในวันที่ 7 มีนาคม ค.ศ. 2017 ลูกค้าเปิดตัว ไลอ้อนแอร์ กรุ๊ป รับแมกซ์ 9 ลำแรกเมื่อวันที่ 21 มีนาคม ค.ศ. 2018 ก่อนเข้าให้บริการกับไทยไลอ้อนแอร์ 737 แมกซ์ 9 จะเข้ามาแทนที่ 737-900 และแข่งขันกับ แอร์บัส เอ321นีโอ
โบอิง 737 แมกซ์ 10
รุ่น แมกซ์ 10 ได้รับการเสนอให้เป็นรุ่นขยายของ 737 แมกซ์ 9 ในช่วงกลางปีค.ศ. 2016 โดยสามารถรองรับผู้โดยสารได้ 230 ที่นั่งในชั้นเดียวหรือ 189 ที่นั่งในรูปแบบสองชั้น เมื่อเทียบกับ 193 ในที่นั่งแบบสองชั้นของแอร์บัส เอ321นีโอ
737 แมกซ์ 10 ได้ขึ้นบินครั้งแรกในเดือนมิถุนายน ค.ศ. 2021 และยังอยู่ระหว่างการพัฒนา โดยคาดว่าจะเริ่มให้บริการในปีค.ศ. 2023
โบอิงบิสนิซเจ็ต
บีบีเจ แมกซ์ 8 และ บีบีเจ แมกซ์ 9 เป็นรุ่นเครื่องบินธุรกิจของ 737 แมกซ์ 8 และ 9 โดยใช้เครื่องยนต์ ซีเอฟเอ็ม ลีป-1B และ ปลายปีกใหม่เช่นเดียวกับของแมกซ์ 8 และ 9 โดยบีบีเจ แมกซ์ 8 จะมีพิสัยการบิน 6,325 ไมล์ทะเล (11,710 กม.) และ บีบีเจ แมกซ์ 9 มีพิสัยการบิน 6,255 ไมล์ทะเล (11,580 กม.) บีบีเจ แมกซ์ 7 เปิดตัวในเดือนตุลาคม ค.ศ. 2016 ด้วยพิสัยการบิน 7,000 ไมล์ทะเล (12,960 กม.) และต้นทุนการดำเนินงานต่ำกว่าบีบีเจดั้งเดิม 10% บีบีเจ แมกซ์ 8 ทำการบินครั้งแรกเมื่อวันที่ 16 เมษายน ค.ศ. 2018 ก่อนส่งมอบครั้งแรกในปีเดียวกัน และจะมีพิสัยการบิน 6,640 ไมล์ทะเล (12,300 กม.) พร้อมถังเชื้อเพลิงเสริม
ผู้ให้บริการ
ณ เดือนกุมภาพันธ์ ค.ศ. 2022 ผู้ให้บริการโบอิง 737 แมกซ์รายใหญ่ที่สุดห้าสายการบิน ได้แก่ เซาท์เวสต์แอร์ไลน์ (69), ไรอันแอร์ (55), อเมริกันแอร์ไลน์ (42), แอร์แคนาดา (32) และไชน่าเซาเทิร์นแอร์ไลน์ (24)
ไลอ้อนแอร์ เที่ยวบินที่ 610
ในวันที่ 29 ตุลาคม ค.ศ. 2018 ไลอ้อนแอร์ เที่ยวบินที่ 610 ได้ตกลงสู่ทะเลชวา 13 นาทีหลังจากบินขึ้นจากท่าอากาศยานนานาชาติซูการ์โน-ฮัตตาในกรุงจาการ์ตา ประเทศอินโดนีเซีย เที่ยวบิน 610 เป็นเที่ยวบินภายในประเทศซึ่งเดินทางไปยังท่าอากาศยานเดปาตี อาเมียร์ เมืองปังกาลปีนัง มีผู้เสียชีวิตทั้งหมด 189 คน โดยเที่ยวบินนี้เป็นอุบัติเหตุการบินที่ร้ายแรงครั้งแรกของ 737 แมกซ์ ซึ่งเครื่องบินลำที่เกิดเหตุถูกส่งมอบให้ไลอ้อนแอร์สองเดือนก่อนที่จะเกิดอุบัติเหตุ
คณะกรรมการความปลอดภัยในการคมนาคมขนส่งแห่งชาติของอินโดนีเซียได้เปิดเผยรายงานขั้นสุดท้ายเกี่ยวกับอุบัติเหตุ โดยระบุว่าสาเหตุการตกนั้นเกิดจากระบบ MCAS ซึ่งทำให้เครื่องบินตก เนื่องจากข้อมูลจากเซ็นเซอร์ที่ผิดพลาด หลังจากเครื่องบินไลอ้อนแอร์ตก โบอิงได้ออกคู่มือการปฏิบัติงานโดยให้คำแนะนำแก่สายการบินเกี่ยวกับวิธีจัดการกับการอ่านค่าห้องนักบินที่ผิดพลาด
เอธิโอเปียนแอร์ไลน์ เที่ยวบินที่ 302
ในวันที่ 10 มีนาคม ค.ศ. 2019 เอธิโอเปียนแอร์ไลน์ เที่ยวบินที่ 302 ได้ตกลงหลังจากขึ้นบินจากอาดดิสอาบาบาได้เพียง 6 นาที เที่ยวบิน 302 เป็นเที่ยวบินระหว่างประเทศจากอาดดิสอาบาบา ประเทศเอธิโอเปีย ไปยังไนโรบี ประเทศเคนยา มีผู้เสียชีวิตทั้งหมด 157 คน โดยเครื่องบินโบอิง 737 แมกซ์ 8 ลำนี้ได้ส่งมอบให้เอธิโอเปียนแอร์ไลน์ประมาณ 4 เดือนก่อนเกิดเหตุ หลักฐานที่ได้รับจากจุดเกิดเหตุระบุว่า ในขณะที่เครื่องบินตก เครื่องบินถูกกำหนดค่าให้กดหัวลง คล้ายกับไลอ้อนแอร์ เที่ยวบินที่ 610
แอโดเพโร โอดูเย
แอโดเพโร โอดูเย (Adepero Oduye, ; เกิดวันที่ 11 มกราคม พ.ศ. 2521) เป็นนักแสดง ผู้กำกับ นักร้อง และนักเขียนชาวอเมริกัน เธอมีชื่อเสียงจากผลงานเรื่อง พาไรอาห์ (2554), ปลดแอก คนย่ำคน (2556), เดอะบิกชอร์ต (2558) และ วิโดวส์ (2561)
อ้างอิง
1978
อีแรน บอร์โดนี
อีแรน บอร์โดนี (Irène Bordoni; 16 มกราคม ค.ศ. 1885 – 19 มีนาคม ค.ศ. 1953) นักแสดงและนักร้องชาวฝรั่งเศส-อเมริกัน
ชีวิตในช่วงต้น
บอร์โดนีเ เกิดที่กรุงปารีส ประเทศฝรั่งเศส, โดยเป็นลูกสาวของโซเวอร์ บอร์โดนี ผู้เป็นช่างตัดเสื้อ และมารี เลอมงนิเยร์ ส่วนฟร็องซัว มีแล จิตรกรในคริสต์ศตวรรษที่ 19 ที่เป็นลุงของพ่อแม่เธอนั้นได้เสียชีวิตจากมหันตภัยไททานิก อีแรน บอร์โดนี กลายเป็นนักแสดงเด็กแสดงในปารีสบนเวทีและในภาพยนตร์เงียบเป็นเวลาสองสามปี โดยเซ็นสัญญากับอ็องเดร ชาร์ล็อต ผู้เป็นตัวแทนเกี่ยวกับละคร บอร์โดนีได้ปรากฏตัวครั้งแรกบนเวทีเมื่ออายุ 13 ปี ที่วาเยตี ปารีส
เธอเดินทางไปสหรัฐเมื่อวันที่ 28 ธันวาคม ค.ศ. 1907 โดยเป็นผู้นำใน''แอ็ส. แอ็ส. ลา พรอว็องส์'' ปีเกิดของบอร์โดนีระบุไว้ในชีวประวัติการแสดงละครมาตรฐานเท่ากับปี ค.ศ. 1895 แต่ปีเกิดที่แท้จริงของเธอคือ ค.ศ. 1885 อีแรน บอร์โดนี อายุ 22 ปีในรายชื่อผู้โดยสารของเรือเมื่อเธอมาถึงสหรัฐในปี ค.ศ. 1907 เธอได้ไปที่รีโน รัฐเนวาดา เป็นครั้งแรก ซึ่งมีรายงานว่าพ่อของเธอได้ตั้งรกรากก่อนหน้านี้
เอดัวร์โด ซัลบิโอ
เอดัวร์โด อันโตนิโอ ซัลบิโอ (Eduardo Antonio Salvio; เกิด 13 กรกฎาคม ค.ศ. 1990) เป็นนักฟุตบอลชาวอาร์เจนตินา ปัจจุบันเล่นในตำแหน่งปีกให้กับโบกายูนิออร์สและทีมชาติอาร์เจนตินา
วัดสามัคคีธรรม (กรุงเทพมหานคร)
วัดสามัคคีธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงพลับพลา เขตวังทองหลาง กรุงเทพมหานคร มีเนื้อที่ตั้งวัด 8 ไร่ 3 งาน 22 ตารางวา
เอดัวร์โด ซัลบิโอ
ลานุส
ซัลบิโอเกิดที่อาเบยาเนดา บัวโนสไอเรส ขณะอายุ 17 ปี เขาได้เลื่อนขึ้นไปเล่นให้กับทีมชุดใหญ่ของลานุส แต่ยังไม่ได้ลงเล่นให้กับทีมในฤดูกาลแรก
วัดสามัคคีธรรม (กรุงเทพมหานคร)
วัดสามัคคีธรรม เดิมมีชื่อว่า วัดใหม่ ได้รับอนุญาตสร้างวัดเมื่อวันที่ 2 พฤษภาคม พ.ศ. 2510 ประกาศตั้งวัดเมื่อวันที่ 25 กันยายน พ.ศ. 2510 และได้รับพระราชทานวิสุงคามสีมาเมื่อวันที่ 11 กุมภาพันธ์ พ.ศ. 2517 เนื้อที่กว้าง 40 เมตร ยาว 40 เมตร โดยมีพระครูสิริธรรมรัต (หล่ำ ศิริธมฺโม) เจ้าอาวาสรูปแรกริเริ่มสร้างวัด มีคุณโยมไปล่ คุณโยมเหรียญ เครือคล้าย บริจาคที่ดิน 3 ไร่กว่า คุณโยมหนู เครือคล้าย บริจาคที่ดิน 3 ไร่ 1 งาน 46 ตารางวา คุณโยมแสง แตงวิเชียร บริจาค 1 ไร่ คุณโยมหลิน แตงวิเชียร บริจาค 1 งาน และคุณโยมบุตร เกตุหิรัญ บริจาคที่ดิน 1 ไร่ นอกจากนี้ยังมีพุทธศาสนิกชนอีกมากช่วยอุปถัมน์วัด ด้านการศึกษาได้เปิดสอนพระปริยัติธรรมตั้งแต่ พ.ศ. 2510
วัดคลองปลัดเปรียง
วัดคลองปลัดเปรียง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางแก้ว อำเภอบางพลี จังหวัดสมุทรปราการ
กระทรวงศึกษาธิการประกาศตั้งวัดที่ถูกต้องตามกฎหมายเมื่อวันที่ 27 เมษายน พ.ศ. 2526 ขนานนามว่า "วัดคลองปลัดเปรียง" ได้รับพระราชทานวิสุงคามสีมาเมื่อวันที่ 2 มิถุนายน พ.ศ. 2532
เอดัวร์โด ซัลบิโอ
ลานุส
จากนั้นซัลบิโอได้ลงเล่นนัดแรกให้กับลานุสเมื่อวันที่ 24 สิงหาคม 2008 ในเกมที่พบกับโบกายูนิออร์ส สองเดือนถัดมาเขาทำประตูแรกให้กับทีมได้ในนัดที่ชนะอาร์เฆนติโนสยูนิออร์ส 4–2 โดยทั้งฤดูกาลเขาทำไป 9 ประตู เป็นผู้ทำประตูสูงสุดในทีม โดยลานุสจบฤดูกาลในอันดับที่สี่
โซชิตล์ โกเมซ
โซชิตล์ โกเมซ (Xochitl Gomez; เกิดวันที่ 29 เมษายน ค.ศ. 2006) เป็นนักแสดงหญิงชาวอเมริกันที่มีชื่อเสียงจากการรับบท ดอว์น ชาเฟอร์ ในซีรีส์สตรีมมิ่งของเน็ตฟลิกซ์เรื่อง เดอะเบบี-ซิสเตอร์สคลับ ในเดือนตุลาคมปี ค.ศ. 2020 โกเมซได้รับบทเป็น อเมริกา ชาเวซ ในภาพยนตร์ของจักรวาลภาพยนตร์มาร์เวลเรื่อง ดอกเตอร์สเตรนจ์อินมัลติเวิร์สออฟแมดเนส (2022)
วัดคลองปลัดเปรียง
วัดคลองปลัดเปรียงเป็นวัดมอญเพียงแห่งเดียวในอำเภอบางพลี แต่เดิมชาวมอญได้เข้ามา จับจองที่ดินทำนาในบริเวณอำเภอบางพลี ก่อนเข้าฤดูฝนก็แจวเรือข้ามฝั่งแม่น้ำเจ้าพระยา ผ่านคลองสำโรง ไปปลูกโรงนา ระหว่างหน้านาก็พักอาศัยจนเก็บเกี่ยวเสร็จจึงกลับพระประแดง ทำบุญสงกรานต์ เข้าพรรษา พอย่างเข้าหน้าฝนก็กลับบางพลี แต่เดิมไม่ได้คิดอยู่อาศัยเป็นการถาวรจึงไม่ได้เน้นสร้างวัดมอญเป็นของตน โดยอาศัยทำบุญที่วัดบางพลีใหญ่ใน แต่ต่อมาจึงได้สร้างวัดขึ้น
โซชิตล์ โกเมซ
อ้างอิง
2005
วัดคลองปลัดเปรียง
ชุมชนมอญมีกิจกรรมทางประเพณีมอญ เช่น การรำผีมอญ เป็นการขอขมาหากกระทำผิด การนับถือและเลี้ยงผีบรรพบุรุษ การสืบทอดศิลปะการตอกลายธงตะขาบที่ใช้สำหรับแห่ในวันสงกรานต์ กลุ่มเครือญาติเชื้อสายมอญที่พระประแดง จังหวัดสมุทรปราการ มาร่วมขบวนแห่ด้วยในทุกวันที่ 14 เมษายน ของทุกปี ตลอดจนถึงการไปมาหาสู่ในช่วงประเพณีพิธีกรรมอื่น ๆ ในรอบปฏิทินของชาวมอญ
วัดสามัคคีธรรม (กรุงเทพมหานคร)
เสนาสนะและสิ่งก่อสร้าง ได้แก่ อุโบสถสร้างเมื่อ พ.ศ. 2517 กว้าง 8.50 ยาว 26 เมตร เป็นแบบจากกรมศิลปากรแกะสลักลวดลายสวยงาม ภายในประดิษฐานพระประธาน หล่อด้วยทองแดง หน้าตักกว้าง 80 นิ้ว สูง 260 เซนติเมตร พร้อมพุทธสาวกสององค์ ภายนอกมีกำแพงแก้วล้อมรอบ วิหารซึ่งประดิษฐานพระพุทธรูปจำลองต่าง ๆ เช่น พระพุทธโสธร หลวงพ่อโต หลวงพ่อบ้านแหลม เป็นต้น มีกุฏิถาวร 9 หลัง ศาลาการเปรียญ และสิ่งก่อสร้างอีกมาก
เอดัวร์โด ซัลบิโอ
อัตเลติโกมาดริด
ในวันที่ 19 สิงหาคม 2010 อัตเลติโกมาดริดได้ตกลงปล่อยซัลบิโอให้กับไบฟีกาด้วยสัญญายืมตัวเป็นเวลาหนึ่งฤดูกาล โดยไบฟีกาได้จ่ายเงิน 20% ของสัญญาของซัลบิโอเป็นจำนวน 2.5 ล้านยูโร และในวันที่ 18 ธันวาคมเขาทำสองประตูแรกให้กับไบฟีกาในนัดที่ชนะริอูอาเว 5–2
วัดบางแก้ว (จังหวัดสมุทรปราการ)
วัดบางแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางแก้ว อำเภอบางพลี จังหวัดสมุทรปราการ ตั้งอยู่ริมคลองต้นตาลด้านทิศใต้ มีเนื้อที่ตั้งวัดเนื้อที่ 7 ไร่ 3 งาน 23 ตารางวา
วัดบางแก้ว เดิมเป็นสำนักสงฆ์ มีชื่อว่า สำนักสงฆ์เกตุบัวลอย โดยมีนางสาวประเชิญ ครูไพศาล เป็นผู้บริจาคที่ดิน ผู้ขออนุญาตสร้างวัดคือ นางสาวประเชิญ ครูไพศาล กระทรวงศึกษาธิการประกาศตั้งวัดที่ถูกต้องตามกฎหมายเมื่อวันที่ 24 กันยายน พ.ศ. 2535 ในนาม "วัดบางแก้ว" ขนานนามวัดตามลักษณะและภูมิประเทศที่ตั้งวัด วัดได้รับพระราชทานวิสุงคามสีมาเมื่อวันที่ 5 มกราคม พ.ศ. 2552 โดยมีพระครูเมตตาธรรมรักษ์ ดำรงตำแหน่งเจ้าอาวาสตั้งแต่ พ.ศ. 2542–2547 เจ้าอาวาสรูปต่อมาคือ พระครูพินิจรัตนากร (อนุสรณ์ ฐานทตฺโต) ซึ่งเป็นเจ้าอาวาสรูปปัจจุบัน
เอดัวร์โด ซัลบิโอ
อัตเลติโกมาดริด
ซัลบิโอกลับไปยังอัตเลติโกมาดริดในวันที่ 19 พฤษภาคม เพื่อฟิ้นฟูอาการบาดเจ็บที่น่องซึ่งเกิดขึ้นขณะลงเล่นให้กับไบฟีกา เขาได้ลงเล่นอย่างสม่ำเสมอให้กับอัตเลติโกมาดริดภายใต้การคุมทีมของเกรโกริโอ มันซาโน และดิเอโก ซิเมโอเน ผู้จัดการทีมคนถัดมา
ไบฟีกา
วันที่ 31 กรกฎาคม 2012 ไบฟีกาและอัตเลติโกมาดริดได้ตกลงกันในการย้ายทีมของซัลบิโอโดยเซ็นสัญญาเป็นเวลา 5 ปี เป็นจำนวนเงิน 11 ล้านยูโร รวมกับ 2.5 ล้านยูโรที่จ่ายก่อนหน้า ทำให้ไบฟีกาซื้อตัวซัลบิโอด้วยราคาทั้งหมด 13.5 ล้านยูโร
โบกายูนิออร์ส
วันที่ 18 กรกฎาคม 2019 ไบฟีกาได้ประกาศว่าซัลบิโอได้ย้ายไปร่วมทีมโบกายูนิออร์ส
การเล่นทีมชาติ
ในเดือนมกราคม 2009 ซัลบิโอมีรายชื่อในทีมชาติอาร์เจนตินา อายุไม่เกิน 20 ปี เพื่อลงแข่งขันฟุตบอลเยาวชนชิงแชมป์อเมริกาใต้ 2009 ที่ประเทศเวเนซุเอลา แต่ทีมทำผลงานได้ต่ำกว่ามาตรฐานจนไม่สามารถผ่านเข้าไปแข่งขันในฟุตบอลโลกเยาวชนอายุไม่เกิน 20 ปี 2009 ได้
จากนั้นในวันที่ 20 พฤษภาคม 2009 ซัลบิโอได้ลงเล่นทีมชาติชุดใหญ่ทีมชาติชุดใหญ่นัดแรกโดยพบกับปานามา ซึ่งในนัดนั้นอาร์เจนตินาใช้ผู้เล่นส่วนใหญ่ที่ลงเล่นอยู่ในปริเมราดิบิซิออน และชนะไป 3–1 หลังจากนั้นเขาได้ลงเล่นพบกับชิลีในเกมฟุตบอลโลก 2014 รอบคัดเลือก
เกียรติประวัติ
อัตเลติโกมาดริด ไบฟีกา โบกายูนิออร์ส
วัดสามัคคีธรรม (กรุงเทพมหานคร)
วัดมีวัตถุมงคลสร้างโดยหลวงปู่หล่ำ สิริธัมโม หรือ พระครู สิริธรรมรัต เช่น เครื่องรางตุ๊กแก และเบี้ยเศรษฐี
เอดัวร์โด ซัลบิโอ
แหล่งข้อมูลอื่น
1990
วัดศาลารี
วัดศาลารีสร้างขึ้นเมื่อ พ.ศ. 2320 ในช่วงปลายสมัยกรุงธนบุรี ไม่ปรากฏว่าผู้ใดเป็นผู้สร้าง เดิมชื่อว่า วัดศาลาลี แต่ไม่ทราบว่าเปลี่ยนมาเป็น "วัดศาลารี" ได้อย่างไร วัดได้รับพระราชทานวิสุงคามสีมาเมื่อ พ.ศ. 2329
อาคารและเสนาสนะประกอบด้วยอุโบสถ สร้างเมื่อ พ.ศ. 2481 เป็นอาคารคอนกรีตเสริมเหล็ก ภายในประดิษฐานพระประธาน เป็นพระพุทธรูปปางมารวิชัย สร้างเมื่อ พ.ศ. 2531 ศาลาการเปรียญ สร้างเมื่อ พ.ศ. 2541 เป็นอาคารคอนกรีตเสริมเหล็กทรงไทย 2 ชั้น ภายในประดิษฐานพระพุทธรูป กุฏิสงฆ์ เป็นอาคารคอนกรีตเสริมเหล็ก วิหาร สร้างเมื่อ พ.ศ. 2538 เป็นอาคารคอนกรีตเสริมเหล็ก ศาลาอเนกประสงค์ สร้างเมื่อ พ.ศ. 2534 เป็นอาคารคอนกรีตเสริมเหล็ก และศาลาบำเพ็ญกุศล สร้างด้วยไม้ วัดยังมีรอยพระพุทธบาทจำลอง
ดาเรียส กาเลบ
ดาเรียส กาเลบ (Darius Kaleb) เป็นนักแสดงและนักดนตรีชาวอเมริกันที่ได้รับการยอมรับจากการแสดงเรื่อง ลู้ก เคจ ของเน็ตฟลิกซ์ รวมถึงมีส่วนร่วมในการแสดงต่าง ๆ ในบรอดเวย์ กาเลบยังโดดเด่นในทัวร์การแสดงสดของญี่ปุ่นโดยรับบทเป็น ไมเคิล แจ็กสัน
เขาและพี่น้องก่อตั้งวงดนตรี เดอะบราเธอร์สแฮร์ริส โดยกาเลบรับหน้าที่เป็นมือกลอง พวกเขาทั้งหมดเรียนแบบโฮมสคูล
จอห์น คลาเรนซ์ สจ๊วต
จอห์น คลาเรนซ์ สจ๊วต (John Clarence Stewart; เกิด 16 สิงหาคม พ.ศ. 2531) เป็นนักแสดงและนักร้องชาวอเมริกัน สจ๊วตได้รับการยอมรับครั้งแรกจากการแสดงเป็น อเล็กซ์ เวสลีย์ ในเรื่อง ลู้ก เคจ (2016–2018) และไลโอเนลใน What/If (2019)
ในปี ค.ศ. 2020 เขาเริ่มมีชื่อเสียงและรับบท ไซมอน ในเรื่อง โซยสเอ็กตร้าออร์ดินารีเพลย์ลิสต์ ซึ่งเป็นบทบาทที่รู้จักกันดีที่สุด
อ้างอิง
1988
วัดสลักเหนือ
วัดสลักเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านดอนเกิง ตำบลบ้านใหม่ อำเภอปากเกร็ด จังหวัดนนทบุรี
วัดสลักเหนือสร้างขึ้นตั้งแต่ พ.ศ. 2312 ในสมัยรัตนโกสินทร์ตอนต้น ปรากฏหลักฐานในหนังสือทำเนียบคณะสงฆ์ ของกระทรวงธรรมการว่า "วัดสลักเหนือ ตำบลบ้านใหม่ พระแสงเป็นเจ้าอาวาส สังกัดคณะสงฆ์มหานิกาย" วัดได้รับพระราชทานวิสุงคามสีมาเมื่อวันที่ 31 กรกฎาคม พ.ศ. 2494